Source: http://skolenie.slov-lex.sk/pravne-predpisy/SK/ZZ/2012/133/20120415.html
Timestamp: 2020-08-08 17:40:37+00:00

Document:
133/2012 Z.z. - Vyhláška Ministerstva hospodárstva ... - Slov-lex
133/2012 Z.z./
133/2012 Z. z.
Časová verzia predpisu účinná od 15.04.2012
z 30. marca 2012,
ktorou sa ustanovuje rozsah odbornej prípravy, rozsah skúšky, podrobnosti o zriaďovaní a činnosti skúšobných komisií a obsah osvedčenia pre inštalatérov
Ministerstvo hospodárstva Slovenskej republiky podľa § 19 ods. 1 písm. h) zákona č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení zákona č. 136/2011 Z. z. ustanovuje:
rozsah odbornej prípravy,
rozsah skúšky,
podrobnosti o zriaďovaní a činnosti skúšobných komisií,
obsah osvedčenia pre inštalatérov (ďalej len „osvedčenie“).
Odbornou prípravou inštalatérov sa rozumie získanie teoretických vedomostí a praktických zručností na inštaláciu
kotlov a pecí na biomasu,
fotovoltických systémov a slnečných tepelných systémov,
plytkých geotermálnych systémov a tepelných čerpadiel.
Odborná príprava inštalatérov pozostáva z praktickej časti a z teoretickej časti.
Praktickou časťou odbornej prípravy sa má získať praktická zručnosť v nadväznosti na nové technológie v oblasti využívania biomasy, slnečnej energie, geotermálnej energie alebo tepelných čepadiel.
Rozsah odbornej prípravy inštalatérov na inštaláciu kotlov a pecí na biomasu je uvedený v prílohe č. 1.
Rozsah odbornej prípravy inštalatérov na inštaláciu fotovoltických systémov a slnečných tepelných systémov je uvedený v prílohe č. 2.
Rozsah odbornej prípravy inštalatérov na inštaláciu plytkých geotermálnych systémov a tepelných čerpadiel je uvedený v prílohe č. 3.
Skúška v rozsahu odbornej prípravy inštalatérov podľa § 2 ods. 4 až 6 pozostáva z praktickej časti a z teoretickej časti.
Praktická časť skúšky je zameraná na preukázanie praktických zručností inštalácie zariadenia podľa § 2 ods. 1 písm. a) až c).
Teoretická časť skúšky je zameraná na preukázanie teoretických vedomostí potrebných na inštaláciu zariadenia podľa § 2 ods. 1 písm. a) až c).
Zriadenie a činnosť skúšobnej komisie
Na vykonanie praktickej časti skúšky a teoretickej časti skúšky sa zriaďuje minimálne jedna skúšobná komisia (ďalej len „komisia“).
Komisia má minimálne päť členov a jej činnosť riadi predseda. Komisia je uznášaniaschopná, ak je prítomná nadpolovičná väčšina členov komisie.
určuje termín praktickej časti skúšky a teoretickej časti skúšky,
zabezpečuje zverejnenie informácií o termíne praktickej časti skúšky a teoretickej časti skúšky na webovom sídle ministerstva,
zabezpečuje vyhotovenie zápisnice o výsledku praktickej časti skúšky a teoretickej časti skúšky,
podpisuje osvedčenie pre inštalatérov zariadení podľa § 2 ods. 1 písm. a) až c).
Komisia pri vykonávaní skúšky postupuje na základe rokovacieho poriadku komisie schváleného ministerstvom.
Komisia zverejňuje termín konania praktickej časti skúšky a teoretickej časti skúšky na webovom sídle ministerstva.
Uchádzač o vykonanie skúšky (ďalej len „uchádzač“) sa prihlasuje písomne v stanovených termínoch.
Praktická časť skúšky pozostáva z preukázania praktických zručností inštalácie zariadenia podľa § 2 ods. 1 písm. a) až c). Priebeh praktickej časti skúšky riadi predseda komisie alebo ním určený člen komisie, ktorý výsledok hodnotenia komisie pri preukazovaní praktických zručností na zariadení podľa § 2 ods. 1 písm. a) až c) zapíše do zápisnice.
Na teoretickú časť skúšky postupuje uchádzač po úspešnom absolvovaní praktickej časti skúšky.
Teoretická časť skúšky pozostáva z písomného testu. Priebeh písomného testu v rozsahu najmenej 30 otázok riadi predseda komisie alebo ním určený člen komisie. Uchádzač vyhovel, ak v písomnom teste dosiahol aspoň 70 % správnych odpovedí. Výsledok písomného testu zapíše do zápisnice predseda komisie alebo ním určený člen komisie.
Ak uchádzač úspešne vykonal praktickú časť a teoretickú časť skúšky, predseda komisie zašle osvedčenie pre inštalatérov uchádzačovi do 15 dní po úspešnom vykonaní teoretickej časti skúšky.
názov osvedčenia,
meno a priezvisko osoby, ktorej sa osvedčenie vydáva,
miesto a dátum vydania osvedčenia,
meno, priezvisko a podpis predsedu komisie.
Príloha č. 1 k vyhláške č. 133/2012 Z. z.
ROZSAH ODBORNEJ PRÍPRAVY NA INŠTALÁCIU KOTLOV A PECÍ NA BIOMASU
V závislosti od vzdelania sa uchádzačovi zabezpečí získanie alebo potvrdenie praktických zručností
v odbore inštalatér, technik energetických zariadení budov alebo v podobnom odbore so zameraním na montáž vykurovacej a tepelnej techniky pre uchádzača so stredným odborným vzdelaním,
v odbore technického zariadenia budov alebo podobného zamerania pre uchádzača vysokoškolského štúdia prvého alebo druhého stupňa.
Minimálny rozsah praktickej časti odbornej prípravy zahŕňa praktické vzdelávanie v oblasti montáže vykurovacej a tepelnej techniky, rezania rúrok a testovania netesností.
Teoretická časť odbornej prípravy zahŕňa
energetické využitie biomasy,
popis trhu s biomasou, dopravy a skladovania,
spaľovanie biomasy, produkty spaľovania, emisie a ochranu životného prostredia,
navrhovanie, inštaláciu a údržbu kotlov a pecí na biomasu,
hydraulické zapojenie,
meranie a riadenie,
protipožiarnu ochranu,
ekonomiku prevádzky, investičné náklady, prevádzkové náklady, dobu návratnosti investície, možnosť získania dotácie a inej formy podpory,
technické predpisy z oblasti biomasy, kotlov a pecí na biomasu,1)
všeobecne záväzné právne predpisy z oblasti kotlov a pecí na biomasu,2)
právne predpisy Európskej únie z oblasti kotlov a pecí na biomasu.
Príloha č. 2 k vyhláške č. 133/2012 Z. z.
ROZSAH ODBORNEJ PRÍPRAVY NA INŠTALÁCIU FOTOVOLTICKÝCH SYSTÉMOV A SLNEČNÝCH TEPELNÝCH SYSTÉMOV
v odbore inštalatér, technik energetických zariadení budov alebo v podobnom odbore so zameraním na montáž vykurovacej a tepelnej techniky alebo montáž elektrických zariadení pre uchádzača so stredným odborným vzdelaním,
Minimálny rozsah praktickej časti odbornej prípravy zahŕňa praktické vzdelávanie v oblasti montáže vykurovacej a tepelnej techniky, montáže elektrických zariadení a pokrývačstva so znalosťou základných strešných materiálov, utesňovacích metód, metód na krytie trhlín, rezania rúrok, spájkovania rúrkových spojov, lepenia rúrkových spojov, utesňovania tvaroviek a testovania netesností.
druh a vlastnosti fotovoltických systémov a slnečných tepelných systémov,
dostupnosť a kvalitu3) systémov a komponentov na trhu,
vplyv inštalácie na životné prostredie,
navrhovanie, inštaláciu a údržbu fotovoltických systémov a slnečných tepelných systémov, najmä
identifikáciu aktívnych a pasívnych systémov a ich komponentov,
návrh konfigurácie systémov vrátane komponentov a ich umiestnenie so zohľadnením začlenenia do existujúcich systémov elektroinštalácie, vykurovania alebo prípravy teplej vody,
stanovenie požadovanej plochy, orientácie a sklonu fotovoltických panelov alebo slnečných tepelných kolektorov,
posúdenie primeranosti inštalácie vzhľadom na potrebu energie v budove a klimatické podmienky,
dimenzovanie elektrických vodičov, návrh pripojenia a istiacich prvkov,
výber vhodnej metódy pre inštaláciu v závislosti od druhu strechy,
identifikáciu rizík pri inštalácii,
hydraulické zapojenie slnečných tepelných systémov,
technické predpisy z oblasti vyhradených technických zariadení,
všeobecne záväzné právne predpisy z oblasti fotovoltických systémov a slnečných tepelných systémov,4)
právne predpisy Európskej únie z oblasti fotovoltických systémov.
Príloha č. 3 k vyhláške č. 133/2012 Z. z.
ROZSAH ODBORNEJ PRÍPRAVY NA INŠTALÁCIU PLYTKÝCH GEOTERMÁLNYCH SYSTÉMOV A TEPELNÝCH ČERPADIEL
v odbore inštalatér, technik energetických zariadení budov alebo v podobnom odbore so zameraním na montáž vykurovacej a tepelnej techniky, montáž chladiarenských alebo geotermálnych systémov alebo montáž elektrických zariadení pre uchádzača so stredným odborným vzdelaním,
Minimálny rozsah praktickej časti odbornej prípravy zahŕňa praktické vzdelávanie v oblasti montáže vykurovacej a tepelnej techniky, montáže chladiarenských alebo geotermálnych systémov alebo montáže elektrických zariadení, so znalosťou rezania rúrok, spájkovania rúrkových spojov, lepenia rúrkových spojov, utesňovania tvaroviek a testovania netesností.
geotermálne zdroje v rôznych regiónoch, teplotu zdrojov, identifikáciu pôd a hornín z hľadiska tepelnej vodivosti,
druhy a vlastnosti tepelných čerpadiel,
dostupnosť a kvalitu systémov a komponentov na trhu,
navrhovanie, inštaláciu a údržbu tepelných čerpadiel v budovách, najmä
komponenty a ich funkcie v rámci vykurovacieho okruhu vrátane kompresora, expanzívneho ventilu, výparníka, kondenzátora, upínadiel a montážneho materiálu,
mazacie oleje, chladiace médiá,
prehriatie, podchladenie a chladenie pomocou tepelného čerpadla,
výber a kalibráciu komponentov pri bežnej inštalácii,
stanovenie typických hodnôt tepelnej záťaže rôznych budov,
stanovenie výkonu tepelného čerpadla vzhľadom na potreby tepla a chladu budovy,
posúdenie dodávky elektriny na prevádzku tepelného čerpadla,
akumuláciu tepla a chladu v budove vrátane návrhu potrebných komponentov,
hydraulické zapojenie tepelných čerpadiel,
všeobecne záväzné právne predpisy z oblasti tepelných čerpadiel a plytkých geotermálnych vrtov,
právne predpisy Európskej únie z oblasti tepelných čerpadiel a plytkých geotermálnych vrtov.
Napríklad STN EN 303-5 Vykurovacie kotly. Časť 5: Vykurovacie kotly na tuhé palivá dodávané ručne a automaticky s menovitým výkonom do 300 kW, terminológia, všeobecné požiadavky, skúšanie a označovanie, STN EN 14785 Spotrebiče na vykurovanie obytných priestorov na drevené pelety, požiadavky a skúšobné metódy.
Napríklad zákon č. 17/2007 Z. z. o pravidelnej kontrole kotlov, vykurovacích sústav a klimatizačných systémov a o zmene a doplnení niektorých zákonov v znení zákona č. 136/2010 Z. z., zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov, zákon č. 529/2010 Z. z. o environmentálnom navrhovaní a používaní výrobkov (zákon o ekodizajne).
Napríklad STN EN 12975-1: 2006+A1: 2011 Tepelné solárne systémy a komponenty. Solárne kolektory. Časť 1: Všeobecné požiadavky.
Napríklad zákon č. 309/2009 Z. z., zákon č. 529/2010 Z. z.
§ 2 Rozsah odbornej prípravy
§ 3 Rozsah skúšky
§ 4 Zriadenie a činnosť skúšobnej komisie
§ 5 Osvedčenie
Číslo: 133/2012 Z. z.
Názov: Vyhláška Ministerstva hospodárstva Slovenskej republiky, ktorou sa ustanovuje rozsah odbornej prípravy, rozsah skúšky, podrobnosti o zriaďovaní a činnosti skúšobných komisií a obsah osvedčenia pre inštalatérov
Dátum schválenia: 30.03.2012
Dátum vyhlásenia: 13.04.2012
Dátum účinnosti od: 15.04.2012
Nachádza sa v čiastke: 32/2012
2. 15.04.2012 -

References: § 19
 § 2
 § 2
 § 2
 § 2
 § 2
 § 2

§ 2

§ 3

§ 4

§ 5